《汉老弟近书云欲看文字无暇作诗再用韵》
宋代·虞俦

脱粟羹藜未厌餐，何心华屋荐金盘。风前觅句巾常岸，月下挥觞影亦单。

懒拙不堪当世用，行藏留与后人看。也知妍丑初无定，马面相怜亦突栾。

作者简介：虞俦，生卒年月不详，字寿老，宁国(今属安徽）人。南宋政治家，文学家。隆兴初进人太学，中进士。曾任绩溪县令，湖州、平江知府。庆元六年（1200）召入太常少卿，提任兵部侍郎。工诗文，著有《尊白堂集》24卷，清修《四库全书》收录其部分诗文。如其词《满庭芳》：色染莺黄，枝横鹤瘦，玉奴蝉蜕花间。铅华不御，慵态尽欹鬟。